QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar it-Tlieta Ħmistax (15) ta' Diċembru 2020 Rikors Numru 504/19 FDP Fl-ismijiet Omar Curmi Dimech (ID 724892M) Vs Francis Busuttil Risiott (ID 656305M) Rat ir-rikors datat 24 ta' Mejju 2019, li permezz tiegħu r-rikorrenti talab s-segwenti: Illi fis-sena elfejn u ħmistax (2015) ir-rikorrent Omar Curmi Dimech sellef lil Francis Busuttil Risiott l-ammont komplessiv ta' erbgħa u għoxrin elf Ewro (Euro 24,000) u dan fuq medda ta' żewġ istanzi. Illi lura għall-erbgħa ta' Ottubru tas-sena elfejn u disgħa (14.10.2009) ġie nieqes missier ir-rikorrenti ċertu Mario Curmi Dimech u riżultat ta' dan ġie għand ir-rikorrenti garaxx bl-indirizz 91, Blat il-Qamar Road, Baħar iċ-Ċaghaq, In-Naxxar. Illi il-konvenut Busuttil Risiott kien ikkonvinċa lir-rikorrenti sabiex ibiegħ dan l- istess garaxx u bi flusu iniżżillu karozza mill-Ingilterra u dan minħabba li karozza r-rikorrenti ma kellux. Illi l-garaxx ma setgħax jinbiegħ minħabba l-użufrutt li kienet tgawdi l- istess omm ir-rikorrenti Catherine Curmi Dimech, u kien għalhekk li minflok il- konvenut Busuttil Risiott ħa lir-rikorrenti għand ċertu Manuel Sciberras Roberts sabiex dan ta' l-aħħar isellfu għaxart elef Ewro (Eur 10,000). Immedjatament dawn il- flus ingħaddew dak il-ħin stess lill-konvenut Francis Busuttil Risiott sabiex dan ikun jista' jniżżel karozza mill-Ingilterra hawn Malta b'dawn il-flus. Illi effettivament il-partijiet u ċioe' l-attur u l-konvenut telgħu l-Ingilterra u niżżlu Malta karozza tal-marka Citroen. Illi madanakollu, minkejja li l-konvenut niżżel din il-karozza, hekk kif appena wasal Malta huwa qatt ma tagħielu u minflok biegħha l-ħaddieħor u dan minkejja li xorta waħda żamm il-flus li jien kien issellef u ġew mgħoddija lilu. Illi f'temp inqas minn gimgħatejn, l-istess Busuttil Risiott talab lir-rikorrenti li jiġi miegħu sabiex huwa jerġa' jissellef l-ammont ta' erbatax-il elf (Eur 14,000) u dan di fatti reġa' sar ma' terza persuna oħra u ċioe Aaron Abela Gillibrand li sellef lir-rikorrenti s-somma ta' Euro 14,000 li dawn ġew mgħoddija dak il-ħin stess lil Frans Busuttil Risiott. Il-wegħda kienet li b'dawn il- flus din id-darba iniżżillu karozza ta' għamla Mercedes. Illi effetivament, il-partijiet reġgħu siefru l-Ingilterra iżda minkejja li l- Mercedes ġiet mixtrija, qatt ma ġiet ikkonsenjata lir-rikorrenti. Illi minkejja diversi interpellazzjonijiet sabiex ir-rikorrenti jerġa' jingħata l-flus lura, il-konvenut Busuttil Risiott għadu sa llum jirrifjuta li jagħmel dan u dan bi preġudizzju serju kontra l-istess rikorrenti. Illi r-rikorrenti safa vittma tal-manipulazzjonijiet ta' l-istess konvenut u mhux hekk biss, ta' dan huwa safa vittma ta' mandat ta' sekwestru minn dawn it-terzi li mingħandhom issellef il-flus u ta' liema huwa qiegħed jintalab l-interessi. GHALDAQSTANT ir-rikorrent qiegħed, għar-raġunijiet fuq imsemmija, bil- qima jitlob illi din l-Onorabbli Qorti jogħġobha, prevja kull dikjarazzjoni meħtieġa w opportuna, illi: TIDDIKJARA li l-konvenut Francis Busuttil Risiott responsabbli sabiex iħallas lill- attur is-somma ta' flus li huwa ħa mingħand ir-rikorrenti b'mod abbużiv u frawdalenti, liema somma flus għandha tinkludi wkoll l-interessi li qiegħed jiġi mitlub ir-rikorrenti mingħand it-terzi Emanuel Sciberras Roberts u Aaron Abela Gillibrand. TILLIKWIDA l-istess somma li għandha titħallas mill-konvenut lill-attur. TIKKUNDANNA lill-intimat sabiex iħallas lill-attur din is-somma hekk iffissata u dovuta lir-rikorrenti bl-interessi kontra l-intimat. TORDNA u TAGĦTI dawk il-provvedimenti li jidhru xierqa u opportuni; Bl-ispejjeż u bl-imgħaxijiet legali, u bl-intimat minn issa nġunt għas- B'riserva ċara għal kull azzjoni oħra talvolta spettanti lill-esponent skond il- subizzjoni. Liġi. Rat illi, l-intimat Francis Busuttil Risiott ġie notifikat bl-affissjoni fil-Kunsill Lokali, Żejtun, Għassa tal-Pulizija ta' Bormla u ġewwa l-indirizz 158, Triq Pietru Pawl Caruana, Is-Swatar, L-Imsida, fid-9 ta' Jannar 2020 (fol 21), kif ukoll fil-Gazzetta tal-Gvern tal-10 ta' Jannar 2020 (fol 26), fil-Malta Independent tas-16 ta' Jannar 2020 (fol 23) u in-Nazzjon tas- 16 ta' Jannar 2020 (fol 25). Rat illi fis-6 ta' Frar 2020, meta ssejħet il-kawża, l-intimat baqa' ma deherx u għalhekk tqies bħala kontumaċi. Semgħet ix-xhieda ta' PS 562 Conrad Cardona Scerri, stazzjonat fit-Taqsima kontra l-Frodi, prodotta mir-rikorrent u mogħtija fit-3 ta' Diċembru 2020. Semgħet ix-xhieda ta' Aaron Abela Gillibrand, prodotta mir-rikorrent u mogħtija fit-3 ta' Semgħet ix-xhieda ta' Emanuel Ruggier, prodotta mir-rikorrent u mogħtija fit-3 ta' Semgħet lir-rikorrent jiddikjara illi huwa jistrieħ fuq il-kontenut tar-Rikors Ġuramentat, minnu maħluf fl-24 ta' Mejju 2019. Rat illi fit-3 ta' Diċembru 2020 il-Qorti intalbet tħalli l-kawża għas-sentenza. Rat illi, fit-3 ta' Dicembru 2020, il-kawża tħalliet għas-sottomissjonijiet bil-miktub tal- Diċembru 2020. Diċembru 2020. kontumaċi. Rat illi fid-9 ta' Diċembru 2020, wara li sottomissjonijiet bil-miktub tal-kontumaċi ma sarux, fuq talba tar-rikorrent, il-kawża tħalliet għas-sentenza. Ikkunsidrat Jirriżulta, mill-provi prodotti, illi r-rikorrent, Omar Curmi Dimech, kien ġie konvint mill- intimat Francis Busuttil Risiott, sabiex jgħaddilu somma flus sabiex jixtrilu karozza minn ġewwa l-Ingilterra. Jirriżulta, di fatti, illi r-rikorrent ma kellux flus, u għalhekk kellu jissellef flus mingħand terzi sabiex eventwalment jgħaddi tali flejjes lil Francis Busuttil Risiott. Jirriżulta illi l-intimat Francis Busuttil Risiott, ħa lir-rikorrent għand Emanuel Sciberras Roberts sabiex jissellef flus, u di fatti l-istess Emanuel Sciberras Roberts sellef l-ammont ta' disgħat elef Euro (9,000). Jirriżulta illi, għalkemm ir-rikorrent jikkontendi fir-rikors promotur illi huwa ssellef għaxart elef Euro (10,000), jirriżulta, kemm mix-xhieda ta' Emanuel Sciberras Roberts mogħtija fit-3 ta' Diċembru 2020, kif ukoll mid-dokument eżebit mill-istess Sciberras Roberts datat 24 ta' Gunju 2015, illi attwalment Emanuel Sciberras Roberts sellef lir-rikorrent is-somma ta' disgħat elef Euro. Jirriżulta illi sussegwentement, ir-rikorrent siefer ma' l-intimat sabiex jakkwista vettura u, wara li ġiet akkwistata tali vettura mill-intimat, dina tniżżlet Malta iżda nbiegħet lil terzi u ma ngħatatx lir-rikorrent. Sussegwentement jirriżulta illi l-intimat ikkonvinċa lir-rikorrent sabiex jixtri Mercedes, liema vettura l-intimat seta' jġiblu mill-Ingilterra, għal liema karozza, iżda, l-intimat kellu bżonn aktar flus, u għalhekk l-istess intimat ħadu għandu persuna oħra, ossija Aaron Abela Gillibrand, sabiex jissellef il-flus. Jirriżulta, di fatti, illi Aaron Abela Gillibrand sellef lir-rikorrent is-somma ta' erbatax-il elf Euro (14,000) u, għalkemm ma ġiet ebda skrittura, Aaron Abela Gillibrand ikkonferma quddiem il- Qorti, fix-xhieda tiegħu mogħtija fit-3 ta' Diċembru 2020, li tali flus ingħaddew minnu lir-rikorrent, u dana wara l-intervent ta' l-intimat Francis Busuttil Risiott. Eventwalment, ir-rikorrent siefer ma' l-intimat u sabu l-vettura li ried, li nxtrat mill- intimat iżda eventwalment qatt ma ngħaddiet lir-rikorrent. Jirriżulta illi, sussegwentement, r-rikorrent beda jitlob li jingħadda l-flus lura lilu, u saħansitra għamel rapport mal-Pulizija, kif ikkonfermat mis-Surġent tal-Pulizija 856 Conrad Cardona Scerri, li kkonferma li l-każ kien għadu qed jiġi investigat mill-Pulizija. Jirriżulta wkoll illi l-intimat, notifikat bil-proċeduri odjerni, qatt ma deher quddiem dina l-Qorti, la biex jikkontesta dak mitlub u wisq anqas biex jagħti l-verżjoni tiegħu tal- fatti. Il-Qorti tosserva illi, in vista ta' tali nuqqas, kif ukoll ix-xhieda prodotta mir-rikorrent, hija ma tara ebda raġuni għaliex ma għandhiex tqis il-verżjoni tal-fatti kif promossa mir-rikorrenti bħala waħda veritjera u, għajr għal fatt illi l-ammont attwalment misluf kien ta' tlieta u għoxrin elf u mhux erbgħa u għoxrin elf, kif inizjalment indikat mir- rikorrent, il-fatti li wasslu għall-kawża odjerna ma ġew bl-ebda mod kontradetti u għalhekk it-talba tar-rikorrent, korretta kif fuq indikat, għandha tiġi milqugħa. Konklużjoni Wara illi rat l-atti u semgħet ix-xhieda, Tgħaddi biex tiddeċiedi l-vertenza billi; Tilqa' t-talba, kif varjata, u għalhekk; TIDDIKJARA lill-konvenut Francis Busuttil Risiott responsabbli sabiex iħallas lill-attur is- somma ta' flus ta' tlieta u għoxrin elf Euro (23,000) li huwa ħa mingħand ir-rikorrenti b'mod abbużiv u frawdalenti. TILLIKWIDA s-somma li għandha titħallas mill-konvenut lill-attur fl-ammont ta' tlieta u għoxrin elf Euro (23,000). TIKKUNDANNA lill-intimat Francis Busuttil Risiott sabiex iħallas lill-attur Omar Curmi Dimech is-somma ta' tlieta u għoxrin elf Euro (23,000) bl-interessi kontra l-intimat mid-data tal-presentata tal-kawża odjerna sad-data tal-pagament effettiv. Spejjeż tal-proċeduri odjerni ikunu a kariku ta' l-intimat. Francesco Cilia LL.D. LL.M. (IMLI) Imħallef Rita Bundy Deputat Reġistratur